钦定古今图书集成/明伦汇编/闺媛典/第034卷 > 周瑄妻黄氏
## 钦定古今图书集成/明伦汇编/闺媛典/第034卷 > 周瑄妻黄氏

按《苏州府志》：“黄氏名宁，举人黄铎女。年十九，适周瑄。
二年瑄亡，宁矢志不二。姑病痿十馀年，不可举动，宁
百方求疗，终弗愈。有老妪谓宁曰：‘我闻观音大士愿
力甚大，事之当得感应’。于是肖大士像，晨夕百拜，凡
五年。忽梦大士曰：‘汝每九日扶姑起坐，以七度为止，
痿则愈矣’。时姑病笃，触之即死，甚难之。然不得已，如”
法扶起，渐觉不难。至第七度，扶至大士像前，炉香忽
跃起，逾梁而下，正中姑脑，有声如雷。由是步履如常，
人称“孝感。”县令遗米二十斛，以助其养，后卒。李应祯
表其墓，今入祀典。